
Опасности и рискове, свързани с физическа работа на работното място

ФИЗИЧЕСКА РАБОТА –ОПАСНОСТИ И РИСКОВЕ

1. Резюме
Физическата работа е характерна за почти всяка работна среда, с уговорката, че за работниците в строителството, селското стопанство, хотелите и ресторантите съществува по-голяма вероятност от излагане на тежки товари.
Физическата работа с тежести може да доведе до кумулативни увреждания, благодарение на постепенното, кумулативно влошаване на опорно-двигателният апарат вследствие на непрекъснатото вдигане и носене на тежести, например, болка в долната част на гърба. Освен това, може да доведе до такива тежки травми, каквито са порезните рани и фрактурите вследствие на трудови злополуки.
Свързаните с физическата работа болки и травми в долната част на гърба са най-често срещаните увреждания на опорно-двигателния апарат. Около една четвърт от европейските работници страдат от болки в гърба, които са начело на списъка на всички регистрирани професионални увреждания.
Факторите, които увеличават риска от травматизъм, включват твърде тежки, големи, трудни или нестабилни за хващане товари, изискваща твърде много напрежение или свързана с неудобни пози или движения работа и работна среда, в която липсва достатъчно пространство, характеризираща се с хлъзгави, неравни или нестабилни подове, с крайни температури или слабо осветление.
Индивидуалните фактори водят до особена податливост у някои работници.
От работодателите се изисква да извършват оценки на рисковете и да предприемат действия за защита на работниците срещу рисковете, свързани с физическата работа.
Превантивните мерки включват следното:
· Организиране и проектиране на задачите по такъв начин, че да се избегне напълно или поне да се ограничи физическата работа.
· Автоматизация и подемна техника.
· Организиране на задачите, свързани с физическа работа, по безопасна схема, при която тежестите са разбити на по-малки и са предвидени подходящи почивки.

· На работниците е осигурена информация и обучение по задачите, експлоатацията на техниката и правилните техники за боравене с тежеста
-1-
-1-

2. Що е физическа работа?
Физическата работа е всяко транспортиране или крепене на тежест от един или повече работници. Включва следните манипулации: вдигане, поддържане, поставяне, бутане, дърпане, носене или преместване на тежест1. Тежестта може да бъде хора или животни или предмети (каси, инструменти и т.н.).
Физическата работа понякога бива наричана „ръчно боравене с материали" (РБМ).
3. Къде се среща?
Физическата работа е характерна за почти всяка работна среда (заводи, складове, строителни площадки, селски стопанства, болници, офиси и т.н.). Може да включва вдигане на каси на опаковъчна линия, вдигане на строителни материали, бутане на колички, грижи за пациенти в болници, почистване.
Съгласно Четвъртата европейска анкета за условията за работа2, проведена в ЕС-27 през 2005 година, 35% от всички работници са изложени на риска от носене на носене на тежки товари през поне 25% от работното си време. Най-високите коефициенти на излагане се падат сред квалифицираните работници в селското стопанство и риболова, квалифицираните производствени работници и сродни на тях занаятчии, операторите на машини и съоръжения, и работниците по монтаж на изделия. Според сведенията младите работници са най-изложени в сравнение с всички останали възрастови групи.
Отрасловата разбивка на коефициентите на излагане на физическа работа разкрива, че за работниците в селското стопанство, строителството, хотелите и ресторантите вероятността на излагане на тежки товари е най-висока (съответно 68%, 64% и 48%), следвани от работниците в отраслите преработваща и миннодобивна промишленост, търговия и на едро и дребно (почти 42%), транспорта и комуникациите (35%).
4. Кои са възможните отрицателни последици за здравето вследствие на физическата работа?
Физическата работа може да доведе до умора, травми в гърба, шията, раменете, ръцете и други части на тялото. Вследствие на физическата работа могат да се появят две групи травми:
· Порезни рани, контузии, фрактури и т. н., вследствие на внезапни неочаквани събития, например трудови злополуки
· Вредни последици за опорно-двигателния апарат (мускулите, сухожилията, връзките, костите, ставите, съединителните тъкани,кръвоносните съдове и нервите) вследствие на постепенно кумулативно износване в резултат от повтаряща се, еднообразна физическа работа. Тези травми се наричат „увреждания на опорно-двигателния апарат" (УОДА)3 и могат да бъдат разделени на 3 групи:
· Увреждания на шията и горните крайници-
· Увреждания на долните крайници

Опасности и рискове, свързани с физическа работа на работното място

· Травми и болки в гърба
Професионалните травми и болки в долната част на гърба са най-често срещаните увреждания на опорно-двигателния апарат и причина за тях е физическата работа. Тези професионални увреждания на долната част на гърба са важен и постоянно нарастващ проблем в Европа4. Около 25% от европейските работниците са на мнение, че тяхната работа уврежда тяхното здраве под формата на болки в гърба, които оглавяват списъка на всички регистрирани професионални увреждания. Най-високият дял такива работници (28-47%) се среща в селското стопанство, строителството, транспорта и комуникациите2.
Професионалните увреждания на опорно-двигателния апарат вследствие на физическа работа (например, увреждания на долната част на гърба) могат да доведат до сериозни последици за работниците и да ограничат тяхната способност да се занимават с широк спектър дейности, свързани с работата и отдиха, и то до края на живота им. Изводът е, че профилактиката има жизнено важно значение.
5. Гърбът

)По гърба има 4 естествени криви. Мускулите и ставите по гърба изпитват най-малко напрежение в изправено положение, което поддържа естествените криви. Именно тези 

6. Кое прави физическата работа опасна?
Съществуват няколко фактора, които правят физическата работа опасна, и увеличават риска от травма. Всички те се наричат рискови фактори. Рисковите фактори, особено тези, които се отнасят за травми по гърба, са свързани с 4 аспекта на физическа работа: тежестта, задачата, работната среда и работника1,5.
7. Тежестта
Рискът от гръбни травми се увеличава при вдигане, носене, бутане и дърпане на тежести, ако тежестта е:
•	Твърде тежка
При физическата работа няма точно определено ограничение за тежестта. Тежест от 20—25 kg е тежка за вдигане за повечето хора, особено ако с тази тежест се работи няколко пъти в течение на един час. Забележете, че бутането или дърпането често пъти представлява по-малко натоварване върху тялото отколкото вдигането и носенето.
•	Твърде голяма
Едно от основните правила при вдигане и носене е тежестта да се държи възможно най-близо до тялото. За да може да държи голяма тежест близо до тялото, работникът е принуден да си разтвори ръцете, за да я обхване и задържи. Когато са протегнати, мускулите на ръцете не могат да са толкова силни, колкото когато ръцете са прибрани. По такъв начин, мускулите се изморяват по-бързо при работа с голям, обемист товар.
•	Трудна за хващане
Тежестите, които са трудни за хващане, могат да доведат до изплъзване на предмета. С ръкавици предметът обикновено се държи по-трудно отколкото с голи ръце. Натоварването на работника се намалява, ако предметите са снабдени с дръжки или когато се използват помощни средства за захващане (например, когато се носят плочи). Тежестите с остри ръбове или изработените от опасни материали (твърди или течни) могат да наранят работниците, особено в случай на сблъскване.
•	Небалансирана, нестабилна или в случай, че съдържанието може да се движи
При небалансираните предмети е трудно центърът на тежестта на товара да се държи близо до средата на тялото. Това води до неравномерно натоварване на мускулите и умора. Нестабилното или движещо се съдържание, например течност, е причина за неравномерното натоварване на мускулите, а внезапните движения на товара могат да станат причина работниците да загубят равновесие и да паднат.
•	Трудна за обхващане
Тежестите, които могат да бъдат обхванати само с изпънати ръце или с извиване или навеждане на тялото, изискват по-голяма мускулна сила. Гръбнакът може лесно да бъде наранен, ако по време на вдигане тялото се извие или наведе.
8. Задачата
Рискът от гръбни травми се увеличава, ако задачата:
•	Изисква твърде много напрежение

Задачите могат да бъдат твърде тежки, ако се налага да се извършват твърде често или за твърде дълго време, без да се оставя достатъчно време за почивка или възстановяване (например, непрекъснато вдигане или носене на големи разстояния или дейности, при които скоростта на работа се налага от промишлен процес, който не може да бъде променен от работника). •   е свързана с неудобните пози или движения
При работа с наведен и/или извит корпус, вдигнати ръце, сгънати китки, наведена шия и извита настрани глава се увеличава рискът от гръбни травми и този риск трябва да бъде избегнат, както и да не се правят такива движения на тялото, каквито са извъртането, обръщането, навеждането, пресягането с ръце, резките и повтарящите се движения.
9. Позата
Физическата работа е свързана с работа на мускулите. Познати са два основни вида работа на мускулите:
•   статична работа: когато се поддържа една и съща поза (цялото тяло или част от него се поддържа в неподвижна поза), някои от мускулите на скелета остават в съкратено положение

•	динамична работа: когато движещите се части на тялото, активните
мускули от ОДА извършват ритмични движения на съкращение и отпускане.

Разликата между тези два вида е показана в следния пример: когато носите каи, мускулите на ръцете ви извършват статична работа - самото поддържане на касите, докато същевременно мускулите на краката ви извършват динамична работа - ходене6.

Както статичната, така и динамичната работа могат да станат причина за умора и водят до травми. Следователно физическата работа следва да се извършва в неутрална поза - доколкото това е възможно.

Позата представлява позицията на вашето тяло (включително ръцете и краката), докато работите. Вие работите в лоша (напрегната, неудобна или неподходяща) поза, когато ставите ви се налага да се държат в позиция, която не е тяхната удобна, неутрална позиция, която е близо до края на техния максимален диапазон на движение. В напрегната поза мускулите са в състояние да произведат по-малко сила, отколкото в по-отпусната и удобна позиция. Оттук следва, че неудобна поза мускулите ще се изморят по-бързо, дори и работната дейност да не изисква много физически усилия. Освен това механичното натоварване върху гръбнака и ставите в такива пози е по-голямо, отколкото е при удобните пози.
10. Работната среда
Рискът от гръбни травми може да бъде увеличен от следните характеристики на работната среда:
•	Пространство
Липсата на налично пространство за извършване на физическа работа може да доведе до несвойствени за тялото пози и опасно небалансирано разпределение на натоварванията.
•	Под
Работата с тежести на различни работни нива или на хлъзгави, неравни

или  нестабилни  подове (платформи,  риболовни съдове)  могат да увеличат риска от трудови злополуки и гръбни травми. •   Климат
Атмосферните условия (температура, влажност и вентилация) могат да окажат влияние върху риска от гръбни травми. Високите температури са изморителни, а потта затруднява задържането на тежести, тъй като изисква повече сила. От студа ръцете ви могат да изтръпнат, а оттам се затруднява и задържането на предмети. •   Осветление
Недостатъчното осветление може да увеличи риска от трудови злополуки при работа с тежести. Освен това поради него може да се наложи да работите в неудобни пози, за да можете да виждате какво правите.
11. Индивидуални фактори
Познати са също и някои индивидуални фактори, които могат да повлияят на риска от гръбни травми5:
· Опитът, навикът и познаването на работата (например новите пристъпи на болка в кръста са често срещани през първата година на работа)
· Възрастта (Рискът от увреждания на долната част на гърба се увеличава с броя години работа: първият пристъп на болка в кръста се наблюдава при повечето хора на 30-годишна възраст)
· Физически размери и възможности (ръст, тегло, сила и т.н.)
· Начин на живот (пушенето, например, може да увеличи, увеличи риска от увреждания на долната част на гърба)
· Анамнеза на уврежданията по гърба (това е параметър на прогноза за бъдещи травми в гърба)
· Желание за използване на лична предпазна екипировка (например, предпазно облекло и обувки).
12. Оценка на риска при дейности, свързани с физическа работа
От работодателите се изисква да направят оценка на рисковете за здравето и безопасността, произтичащи от работните задачи и мероприятия, включително тези, свързани с физическа работа. Оценката на риска представлява внимателно анализиране на това кое в работата би могло да стане причина за травми. Едва след това може да се реши дали са взети достатъчни предпазни мерки или дали е необходимо да се направи повече, за да бъдат предотвратени евентуални травми. Проблемът е да се елиминира или поне да се намали потенциалът за възникване на трудови злополуки, травми или влошено здравословно състояние вследствие на действията и задачите, свързани с работата.
За да се извърши ефективна оценка на риска на работното място могат да се предприемат някои елементарни стъпки:
· Да се потърсят опасностите^ които биха могли да станат причина за трудови злополуки, травми или влошено здравословно състояние, като се вземат предвид натоварването, задачата, работната реда и операторът
· Да се определи кой може да пострада от травми и по какъв начин: да се прецени потенциалът
i Под опасност следва да се разбира всяко нещо, което може да стане причина за заболяване или травма. Рискът представлява вероятността това да се случи.

· Последици от опасностите
· Да се реши дали съществуващите предпазни мерки са подходящи или дали не може да се направи нещо повече: да се потърсят пътища за намаляване на риска
· Рисковете да се наблюдават и контролират, да се анализират предпазните мерки.
13. Превантивни мерки
Отрицателните последици от физическата работа могат да бъдат предотвратени, като се направи опит да бъдат елиминирани или поне намалени свързаните с нея рискови фактори. Необходимо е да се използва следната йерархия на превантивните мерки:
14. Елиминиране
Най-важното - може ли работата да бъде проектирана и организирана по такъв начин, че физическата работа да може да бъде избегната напълно или поне да бъде ограничена (например, като се използват електрическа или механизирана техника, примерно конвейерни ленти, кари-високоповдигачи, електрически лебедки или гравитачен ролков транспортьор)?
15. Технически мерки
Ако физическата работа не може да бъде избегната, следва да се помисли за използване на автоматизация, механизация и използване на подемна и транспортна техника (например, конвейери, лебедки, кранове, вакуумни подемни устройства, подемни платформи, кари за палети, кари-високоповдигачи, ръчни колички, колички).
Налага се обаче да се обърне внимание, за да се гарантира, че не се създават нови рискове, свързани с работата (например, шум или вибрации на ръцете).
16. Организационни мерки
Организационни или административни мерки следва да се обмислят два ако се установи, че елиминирането на физическата работа не е възможно при намаляване рисковете, свързани с физическата работа. Когато задачите, свързани с физическа работа, са тежки и начесто, те следва да се извършват от няколко души или, ако е възможно, количеството тежести следва да се намали или самите тежести да се разделят на по-дребни.
Ритъмът на физическата работа не бива да се задава от машина, началник или колеги. Времето, необходимо за извършване на физическата работа, следва да бъде удължено, като се правят почивки или като се редуват с други задачи, така че мускулите да имат време за възстановяване.
17. Осигуряване на информация и обучение за работниците
Ако работниците имат да извършват дейности, свързани с физическа работа, те следва да бъдат информирани за рисковете от трудови злополуки и влошено здравословно състояние, особено когато се отнася за техни специфични задачи.
Освен това, те следва да преминат обучение за експлоатацията на техниката и за правилните техники на работа (виж по-долу).
18. Техники за правилна работа Вдигане
Преди вдигане на тежест, вие следва да планирате и да се подготвите
Уверете се, че: 
· Знаете къде отивате
· Теренът около тежестта е свободен от препятствия
· Вратите са отворени и на пода няма нищо, о което някой може да се спъне или подхлъзне
· Добре държите тежестта
· Ръцете ви, самата тежест и евентуалните дръжки по нея не са хлъзгави
· Ако ще вдигате заедно с още един човек, и двамата знаете какво правите, преди да започнетe
· Необходимо е да  възприемете следната техника,  когато  вдигате тежестта:
· Разкрачете си краката, така че да обкрачите тежестта и наведете тялото над нея (ако така не става, опитайте се да държите тялото си възможно най-близо до тежестта и пред нея)
· Използвайте мускулите на краката си при вдигане
· Дръжте гърба изправен
· Придърпайте тежестта възможно най-близо до тялото
· Вдигайте и носете тежестта с изправени ръце.

19. Бутане и дърпане
Устройствата, при които се използва бутане и дърпане, например колички и ръчни колички създават напрежение в гърба, раменете и ръцете.

Важно е да:
•Бутането и дърпането да става, като се използва собствената тежест на тялото - при бутане трябва да се наклоните напред, а при дърпане е необходимо да се наклоните назад
· Да сте стъпили достатъчно здраво на пода, за да можете да се накланяте напред/назад
· Да избягвате извъртане, извиване и накланяне на гърба
· Устройствата за носене да имат дръжки/ръкохватки, които можете да използвате, за да прилагате сила. Височината на дръжката следва да е между рамото и кръста, така че да можете да бутате/дърпате от добра, неутрална позиция
· Устройствата за носене да са добре поддържани, така че колелцата им да вървят плавно
· Подовете да са твърди, равни и по тях да няма отпадъци (добро поддържане на ред и чистота).

